Matriekuitslae: Minister maak vandag aankondigingMinister Angie Motshekga. Foto: ANA Angie Motshekga, minister van onderwys, maak laat Donderdag 2017 se matriekuitslae van die Nasionale Senior Sertifikaat-eksamen bekend. Die minister sal die slaagsyfer vir 2017 bekend maak, insluitend die nasionale en provinsiale slaagsyfers. Motshekga sal ook bekend maak hoeveel leerders die eksamen geskryf het en hoeveel onderskeidings behaal is. Matrieks sal egter tot Vrydagoggend moet wag om hul individuele uitslae te kry. Die uitslae sal vanaf 06:00 op Maroela Media beskikbaar wees, asook in koerante en by skole vir al die provinsies behalwe die Wes-Kaap. Indien jy ŉ kennisgewing van Maroela Media wil ontvang sodra jou uitslae beskikbaar is, klik hier. Matrikulante het tot 15:00 vandag om vir dié kennisgewingdiens te registreer. Die Wes-Kaap se matriekuitslae sal 11:00 Vrydag bekend gemaak word en sal vanaf 13:00 hier aanlyn beskikbaar wees. Mediahuise mag dié provinsie se uitslae egter eers Saterdagoggend aanlyn beskikbaar maak. Die nasionale slaagsyfer vir 2016 was 72,5%, vergeleke met 2015 se 70,7%. In 2014 was dit 75,8%. Altesaam 158 160 onderskeidings is in 2016 behaal. Die provinsiale slaagsyfers vir 2016 was as volg: Vrystaat: 88,6% Wes-Kaap: 85,9% Gauteng: 85,1% Noordwes: 82,5% Noord-Kaap: 78,7% Mpumalanga: 77,1% KwaZulu-Natal: 66,4% Limpopo: 62,5% Oos-Kaap: 59,3%